นักลงทุนเก็บ SET50 Put หลังหุ้นบวกแรงวานนี้
นักลงทุนกลับมาเทรด DW บนหุ้นพลังงานหนาแน่น นำโดย DW บนหุ้น PTT และ PTTEP
18 ก.ย. 2558

บล.แมคควอรี เผย นักลงทุนกลับมาเทรด DW บนหุ้นพลังงานหนาแน่น นำโดย DW บนหุ้น PTT และ PTTEP โดยมีมูลค่าการซื้อขาย DW บนหุ้นดังกล่าว คิดเป็น 5.8% และ 4.8% ของมูลค่าการซื้อขาย DW ทั้งหมด ทั้งนี้ เป็นผลมาจากราคาน้ำมันดิบปรับตัวขึ้นเกือบ 6% ในคืนวันพุธ ส่งผลให้หุ้นพลังงานปรับตัวขึ้น และ Call DW ปรับตัวขึ้นตาม ตัวอย่างเช่น PTT28C1607A +11.8% และ PTTE28C1512B +11.5%
ขณะที่หุ้นอ้างอิง +2.0% และ 2.1% ตามลำดับ ทั้งนี้ SET50 DW ยังคงมีวอลุ่มหนาแน่นต่อเนื่อง โดยนักลงทุนเทรด SET50 Put เป็นจำนวนมากจากการที่ดัชหลักทรัพย์อ้างอิงเปิดกระโดดและเทรดในแดนบวกตลอดวัน โดยนักลงทุนเลือกเทรด DW ที่ตอบสนองต่อการเปลี่ยนแปลงของดัชนีหลักทรัพย์อ้างอิงได้ดี ตัวอย่างเช่น S5028P1510A
ทั้งนี้ Put DW ส่วนใหญ่ปรับตัวลงหลังหุ้นอ้างอิงปิดบวกในวันพฤหัสบดี เช่น PTT28P1602A -6.5% และ PTTE28P1602A -3.7% ขณะที่หุ้นในกลุ่มเทคโนโลยี ปิดผสม โดย JAS ADVANC  และ INTUCH ปิดร่วงลง ซึ่งส่งผลให้ Call DW บนหุ้นดังกล่าวปิดลบตามไปด้วย นอกจากนี้ DW บนหุ้น ITD เป็นอีกกลุ่มหนึ่งที่แรงซื้อขายหนาแน่น หลังจากที่ราคาหุ้นอ้างอิงปรับตัวขึ้นต่อเนื่องจากวันพุธ ตัวอย่างเช่น ITD28C1510B +26.7% ITD28C1512A +10.0% เทียบกับหุ้นอ้างอิงที่ปรับตัวขึ้น +3.1% และยังมี Call DW กลุ่มอสังหาริมทรัพย์ ที่ปรับตัวขึ้นตามหุ้นอ้างอิงด้วยเช่นกัน
โดย นักลงทุนบางส่วนหันมาสะสม DW บนหุ้นอสังหาริมทรัพย์ โดยมีแรงซื้อสุทธิ ใน QH28C1512A 7.9 ล้านหน่วย รวมทั้ง SIRI28C1512A นอกจากนี้ยังมีแรงซื้อสุทธิใน TTA28C1601A 4.8 ล้านหน่วย และ ADVA28C1603A 1.7 ล้านหน่วย รวมทั้งมีแรงซื้อสุทธิใน S5028P1510B 2.9 ล้านหน่วยอีกด้วย ส่วนทางด้านแรงขายสุทธิ นักลงทุนขายสุทธิ PTT28C1510A 58.7 ล้านหน่วย เนื่องจากเป็นรุ่นที่ใกล้หมดอายุ และมีแรงขายสุทธิใน CPF28C1512A 10.2 ล้านหน่วย ITD28C1510B 9.5 ล้านหน่วย และ TPIP28C1512A 7.6 ล้านหน่วย ตามลำดับ  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,879.59  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,754.62 ล้านบาท
คิดเป็น 5.2%